SPRÁVA ZO ZAHRANIČNEJ PRACOVNEJ CESTY č. 75 / 2018
1.  Účastníci ZPC:
•	Anna Krivjanská, Ing. Mgr., Odbor medzinárodnej spolupráce, vedúca odboru

2.  Zahraničná pracovná cesta:
Štát, mesto, názov prijímajúcej organizácie: 
Taliansko, Rím, 18.– 22.3.2018, Link Campus University, Via Gregoria VII 601, 00165 Rím
Účel ZPC:
Účelom zahraničnej pracovnej cesty bola účasť na projektovom mítingu k projektu HubIT (19.-20.3.2018) a workshope expertnej skupiny (21.-22.3.2018). Obidve podujatia boli organizované v rámci projektu HubIT – The HUB for boosting the Responsibility and inclusiveness of ICT enabled Research and Innovation through constructive interactions with SSH research (program HORIZON2020), v ktorom je CVTI SR zapojené ako člen partnerského konzorcia. 
CVTI SR je v projekte HubIT zodpovedné za koordinovanie WP3 Community building, knowledge sharing and matchmaking. 
Spôsob financovania:
•	Rozpočet projektu HubIT. 

3.  Rámcový program pobytu:
•	18.3.2018: Odlet do Ríma vo večerných hodinách 
•	19.-20.3.2018: Účasť na projektovom mítingu
•	21.-22.3.2018: Účasť na workshope pre expertnú skupinu

Navštívené zahraničné organizácie: Link Campus University, Via Gregoria VII 601, 00165 Rím.

4.  Stručný priebeh rokovaní, resp.  študijného pobytu:
19.3.2018 Projektový míting
Informácie o stave projektu po prvých šiestich mesiacoch jeho trvania a plány na ďalšie obdobie.
WP2: T2.2. Idea concept of the Framework Model and 2.3 Initial Framework Model
-	predstavenie finálneho konceptu a informácie o nasledujúcich úlohách,
-	informovanie o úlohe expertnej skupiny v tejto úlohe,
-	nástroje rámcového modelu a očakávania od projektových partnerov.
WP6: HubIT online collaborative platfrom
-	informácie o stave vývoja platformy a o jednotlivých nástrojoch na spoluprácu stakeholderov.
WP2: T2.1 Mapping of the eco-system
-	výsledky mapovacieho procesu.
Práca v skupinách – partneri boli rozdelení do troch skupín za účelom analýzy a hodnotenia jednotlivých nástrojov, ktoré sa v rámci projektu vyvinú za účelom podpory zodpovedného výskumu a inovácií.

20.3.2018 Projektový míting
Boli predstavené výsledky práce v skupinách v rámci predchádzajúceho dňa.
WP5: T5.2 Monitoring and assessment
-	predstavenie jedného z prvých dôležitých výstupov projektu – Monitoring and assessment plan,
-	informovanie koordinátora daného pracovného balíka o ďalších krokoch v rámci tejto aktivity monitorovania zodpovedného výskumu a inovácií najmä v oblasti IKT. 
EVENTS PLANNING
-	prezentácia plánovania podujatí naprieč celým projektom CVTI SR,
-	predstavenie postupnosti jednotlivých typov podujatí, ktoré sú v rámci projektu plánované a ich synchronizácia s externými podujatiami v oblasti IKT alebo sociálnych a humanitných oblastí.
WP5: Práca v skupinách za účelom hodnotenia relevantnosti jednotlivých ukazovateľov v 6 oblastiach zodpovedného výskumu a inovácií – 1. zapojenie verejnosti, 2. rovnosť pohlaví, 3. vzdelávanie v oblasti vedy, 4. otvorený prístup, 5. etika, 6. vláda a v ďalších dvoch doplnkových oblastiach: 7. udržateľnosť, 8. sociálna spravodlivosť. Hodnotila sa relevantnosť jednotlivých oblastí a navrhnutých ukazovateľov voči ostatným úlohám v projekte.

21.-22.3.2018 Workshop expertnej skupiny
Účastníkmi workshopu boli okrem členov projektového konzorcia aj reprezentanti viacerých medzinárodných IKT projektov a firiem a taktiež experti v rámci sociálnych a humanitných vied. 
Cieľom workshopu bolo vytvoriť synergie medzi jednotlivými expertmi a projektmi a spoločne vytvoriť spoločný rámec pre zavádzanie prvkov spoločensky a humanitne zodpovedného výskumu a inovácií do IKT projektov. Všetci účastníci boli rozdelení do siedmich skupín a v rámci skupín sa venovali práci na jednotlivých témach. Projektoví partneri mali zadelené rôzne organizačné funkcie v rámci workshopu – moderátori, zapisovatelia (za skupinu č. 3 - A. Krivjanská).
Obsah stretnutia:
•	Predstavenie projektu, účastníkov a metodológiu workshopu (A. Laine, Civitta Estonia).
•	Predstavenie cieľov workshopu a oblastí, na ktoré sa má zamerať (F. Niglia, Link Campus University).

Analyzované témy v rámci expertných skupín:
•	Koncept zodpovedných a inkluzívnych IKT inovácií. Cieľom bolo nájdenie spoločného konsenzu v tom, čo robí IKT výskum a inovácie zodpovedným a inkluzívnym a aké kroky je k tomu potrebné podniknúť.
•	Kľúčové hnacie sily, bariéry, výzvy a potreby v oblasti spoločensky zodpovedného výskumu a inováciách v oblasti IKT. Cieľom bolo identifikovať hnacie sily, bariéry, výzvy, potreby v plánovaní a realizácii zodpovedných IKT inovácií.
•	Mapovanie ekosystému – kvôli identifikácii hlavných stakeholderov pre potreby projektu.
•	Virtual matching catalogue – online nástroj, ktorý umožní networking expertov dvoch hlavných cieľových oblastí projektu, ktoré by mali spolupracovať – IKT a sociálne a humanitné oblasti.
•	Repozitár najlepších príkladov zodpovedného výskumu a inovácií v IKT.
•	Odporúčania pre tvorcov politík.
•	Príručky pre zodpovedný IKT výskum a inovácie.
•	Nástroje na hodnotenie zodpovednosti v IKT zameraných organizáciách.
•	Kľúčové merateľné ukazovatele.
•	Zhodnotenie priebehu workshopu a dohodnutie ďalších krokov spolupráce (A. Laine, Civitta Estonia).

5.  Odporúčané závery:
Vytvárať synergie nielen medzi identifikovanými IKT projektami, ale aj s projektami s IKT zameraním na Slovensku. V rámci organizovaných podujatí pozývať aj členov expertnej skupiny. Zmapovať iniciátorov zodpovedného výskumu a inovácií na Slovensku.

6.   Prehľad prinesenej dokumentácie a miesto jej uloženia
Fotografie a zápisy z workshopu (k dispozícii online).

7.   Osobitne vyhodnotený očakávaný prínos ZPC
•	Nastavenie procesov a manažment jednotlivých projektových úloh.
•	Tímová spolupráca s reprezentantmi viacerých IKT projektov.
•	Rôzne pohľady na tému zavádzanie spoločenskej zodpovednosti do IKT.
•	Zaujímavé pohľady rôznych expertov na tému zodpovednosti výskumu a inovácií.

8.    Spôsob zverejnenia výsledkov ZPC, prenos získaných informácií
Súhlasím zo zverejnením správy zo ZPC na webovej stránke.
Správu vypracovala: Anna Krivjanská                   ......................................
			
Dátum: 26.3.2018
Správu schválil:  prof. RNDr. Ján TURŇA, CSc., generálny riaditeľ  ......................................